《赏莲》
宋代·郭祥正

濯濯水中华，香艳胜蘋藻。英英泥中根，絜素常自保。

房实又堪泥，无一不为好。乃知金仙经，譬喻肆论讨。

游宴集宾僚，赏咏固宜早。一朝霜飙至，茎叶变枯槁。

抑亦如佳人，妍媚忽衰老。顾眄岂复怜，弃置不足道。

幽怀向君开，芳樽为倾倒。木末谁能搴，愁烟起孤岛。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。